Dala_FM news - March 24, 2021 -  1pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
1PM DALA FM NEWS 24TH MARCH 2021
HEADLINE
NATIONAL
MALALA 
SENATOR MA KAKAMEGA MIGOSI CLEOPHAS MALALA OTHUL OKO EKOM MAR JALUP OGAI MAR SENATORS MANOK.
SENATORS MAG DUOND BUCHE MANE OLOSO NASA NEOCHOPO E WINJRUOK KENDO THICHO OKO EAPIS MIGOSI MALALA. KAR MIGOSI MALALA OKAW KOD SENATOR MA KILIFI MIGOSI STEWARD MADZAYO
ROMO MAKAMANO OLUONG GI OGAI MAR SENATORS MANOK MIGOSI JAMES ORENGO KA OBIRO SANI MA MIGOSI MALALA OSEBEDO KAOBALO GI TEND DUOND BUCH ODM MAEN ACHIEL KUOM DUOND BUCHE MANE OLOSO RIWRUOK MAR NASA.
LER MAKENDE NEOYANGO NI SENATORS 18 NE OSECHUOYO KOKGI E ANDIKO MAR GOLO OKO MIGOSI MALALA ELEMONO MOTELO NE ROMO MAOTIM KAWUONO.
MANDERA
JII 3 NE OWITO NGIMAGI KA JII MAMOKO NE OYUDO HINYRUOK E GWENGE MAG MANDERA BANG’ NYAMBURKO MANE GIIDHO NYONO MIRUTI.
BUS MANEOTING’O JOWUOTH KA OCHOMO BOMA MA MANDERA KA OWUOK E GWENG’ MAR LAFEY NE ORINGO EWII MIRUTI MANEOCHIK KOD KWETH MAG AL-SHABAAB MANECHANO TIMO MONJ E GWENGE MAG MANDERA.
JATEND OBILA E COUNTY MA MANDERA KOD GOVERNOR MA MANDERA MIGOSI ALI ROBA NE OYANGO MASIRA MAKAMANO KENDO GICHIWO LUORO MARGI NI KWAN MAKAMANO BIRO MEDORE KALUORE KOD INYRUOK MARICHO MANOBETIE.
MASIRA MAKAMA TIMORE MANA NDALO 1 KENDE TOK KWETH MAR AL-SHABAAB NE CHANO TIMO MONJ E SITESEND OBILA MA LAFEY, MANDERA COUNTY. NEGIWACHONI GIN KODA CHICH NI KWETH MAR AL-SHABAAB EMA OTIMO MONJ MAKAMANO. JOGOO MANEOYUDO HINYRUOK DHII NYIME KOD YUDO THIETH E KAR THIETH MA MANDERA REFERAL.
OBILA E COUNTY MA MANDERA OSECHAKO DHII NYIME KOD TIMO APEDHA NE JOGOO MADIBEDNI NYALO TIMO TIM MAKAMANO.

JANON BUGE MAR OMENDA
JANON BUGE MAR OMENDA E PACHOKA OKWA MONDO OBII OCHIW LER MAKENDE EWII DONGRUOGRE MAG COUNTIES KINDE MA OBIRO CHIWO TWAK MARE.
MA KWAYO MANEOGOL KOD JALUP GAVANA MA UASI GISHU MIGOSI DANIEL CHERONO MANE OLERO NI JATELONO ONEGO OCHIW LER NE JOPINY CHANRUOGE MA COUNTIES MOKO OSEBEDO KA KADHE.
NE OWACHO NI JOPINY GOMBO NG’EYO MATUT KAOTENORE KOD CHENRO MAOPOGORE OPOGORE KALUWORE KOD OMENDA MA OSEBED KAICHWALO NE TEND COUNTIES MA THURKA KOD GIGO MAGISETIMO.
OLERO NI TEND COUNTIES MA THURKA OSEBEDO KANWANG’O POK MAR OMENDA MODEKO KENDO MIYO JOPINY PENJORE EWII DONGRUOGE .
EKINDE MANEOTIMO LIMBE E COUNTY MA UASIN GISHU, JANON BUGE MAR PINY OWACHO MIKAI NANCY GATHUNGU OWACHONI APISI MARE BIRO RANGO CHANDRUOGE DUTO MAOCHWAL E APISE KAOTENO KOD TIYO MARACH KOND OMENDA MAG JOPINY.
INSERT………NANCY
JENIFER 
MANYOCHA EN DIRECTOR EDUOL MAR LOO EPACHOKA MIKAI JENNIFER WAMBUA IIKO KAWUONO EDALANE MANIE COUNTY MA MACHAKOS.
RINGRE NE OYUD JUMA ACHIEL MOKADHO KA OWIT E BUNGU MA NGONG E COUNTY MA KAJIADO BANG’ LAL KUOM NDALO MANOK.
NONRO MAR BERO NE OYANGO NI MIKAI WAMBUA NE ODE.
NE EN JANENO MADUONG’ EBURA MORO MAR MIBADHI MAR SH. MILLION 122 KENDO NE ONEGO ONDIK DHOGE.
CHANJO
KAMITI MAR THIETH EOD BURA KAWUONO DHI TIMO LIMBE MAR NONO CHAL MAR KAR KANO CHANJO MAR CORONA MAYUDORE KITENGELA E COUNTY MA KAJIADO.
KAMITINO MAOTELIE GI WOMEN REP MA MURANG’A MIKAYI SABINA CHEGE DHI NONO KAKA CHANJO MAKAMAGO IKANO.
BENDE GIDHI DWARO LER EWI OKENGE MA OSEKET ENENO NI JOKENYA MATHOTH OYUDO CHANJONO.
NYAKA SANI JI GANA 45 OSECHANJI NE MIDHUSI MAR CORONA KORIWO APISAS MAG THIETH GANA 8.
HAJI 
DUOND BURA MAR JUBILEE KAWUONO CHIWO OBOKE MAR WELO NE MIGOSI ABDUL HAJI ODHI OLAR GODO KOM SENATE MA GARISSA.
ABDUL HAJI EN WUOD MANYOCHA EN SENATOR MAKONO YUSUF HAJI MANE OTHO DWE MOKADHO.
THOTH JOSIASA EGWENGEGO OSESIRO DUARO MARE MAR KAWO KOMNO MANE OMAK GI WUON MARE.
JOTELOGO OLERO NI GIKAWO ONDAMONO KAKA YOR NENO NI ABDUL NI KOD NYALO MAR CHOPO CHIENRO MANE OSECHAK GI WUONGI.
KAKAMEGA
RINGRE JAGOMORO MAJA HIGNI 30 OYUD KA OLIERO E GWENG’ MAR EMUKHUMI, MACHANGU E KAR CHUNG OD BURA MA NABAKHOLO E COUNTY MA KAKAMEGA. 
JAGONO MANEOYANG NYINGE KAKA KENNEDY MAKHERO NEOKWANY RINGRENE KOD OWADGI MATIN MANE OOR KOD MIN MARE KAOWACHONI KENNEDY OK OHERO CHIEW MOLEWO.
INSERT………KENNEDY’S BRO
MASIRA MAKAMA BIRO MANA TOK JUMA ACHIEL KENDE TOK JOGONO CHWANYRE KOD MIN ODE. 
WUON MARE NEOYANGONI WUODE NEOSECHAKO NYISO KIDO MAOPOGORE TOK KANEOSECHWANYORE KOD MIN ODE KENDO OK OSEBEDO KA ODHII ETIJENE MAPILE PILE.
MIN MARE NEOWACHONI WUODE OK ONYISO DALILI MORO AMORA NIMAR NEGIGOYO MBAKA KOD WUODE TOK CHAMO CHIEMO MAR OTIENO E BANGE TO KINYNE OKWANYE KA OTHOO.
MASIRA MAKAMAA NEOYANG KOD JALUP CHIEF MA GWENGE MAG BUCHAU CHARLES BUTISIA MA KOMACHIELO OKWAYO ROWERE MONDO JOMANY HOCHO E KINDE MAGIKADHEE EPEK E NGIMAGI.
JO OHALA
JO OHALA MANE OMUK KUONDEGI MAG OHALA EKAR OHALA MA KANU COMPLEX E KISUMU OLERO ACHIEDH NADE MAGIKADHE DWE ACHIEL NYAKA NE MUKGI.
KOTELNEGI KOD MIGOSI LEONARD OGWENO OGONGO, JO OHALAGO YUAK NI POK ONYISGI KAMA GINYALO TIME OHALA KASANI KORO GICHANDORE EMANYO KAKA GINYALO LOKO OHALA.
KORKA KORE MIKAI MARCELINE AWINO ADEL MANE LOKO OHAND MAGAWA E KANU COMPLEX OLERO NI MWANDU MAGGI NE OKETHORE EKINDE MUKONO KASANI MUKO MAKAMANO ORUAKOGI EDHIER.
MIGOSI ERICK OMONDI OCHIENG’ OKUAYO JOTELO MANE GIYIERO E KISUMU COUNTY MONDO OGORE KUOMGI OKONYGIE MIDHIERO MASANI OMAKOGI BANG’ KANE GISEWITO MWANDUGI DUTO E MUKO MAKAMANO.
OSIRE GI MIGOSI DOMNICUS OGINGA MA OKWEDO KIT KAKA NE ODARGI KANU COMPLEX.
NG’OL
JOGO MAN KOD NG’OL NENO MATEK AHINYA EYOR WUOTH KAGITIYO GI NYAMBURKO MATING’O JOWUOTH.
KALUWORE GI MIKAI BENTER BELLER MBOYA MAEN MAMA MODAK KOD NG’OL E KISUMU OLERO PEK MAGIKADHE KAGIRIYORE DONJO E NYAMBURKO MATING’O JOWUOTH KOD CHOPO E KUONDE IDHO NYAMBURKO.
KOLOSO GI DALA FM, MIKAI BELLER OKUAYO PINY OWACHO KA OKADHO EMIGEPE MOCHUNG’ NE JOGO MAN KOD NG’OL MONDO OLOSIE KUONDE MOTING’ORE E KUONDE IDHO NYAMBURKO MANYALO KONYO JOGO MAN KOD NG’OL.
APAYA
REM CHIWO PUONJ MAKARE NE JOGO MATIYO GI APAYA ITUDO GI MEDRUOK EMASICHE MAG APAYA.
KALUWORE GI MIGOSI NICHOLAS OWALA MAEN JA APIKO MA OSEWUOK OKO MAR PUONJO JOWADGI CHIKE MAG APAYA, JO APIKO MATHOTH POK ODHI ESKUNDE MAG PUONJRUOK RIEMBO GINO MAMIYO OK GING’EYO CHIKE MONEGO GILUU.
OLERO NI THOTH OJENDE ODONJO E RIEMBO APIKO KALUWORE GIONGE MAR TICH KENDO ONEGO OMIGI PUONJ EWECHE APAYA.
JATAA TIJE E RIWRUOK MAR UNITED DESTINY SHAPERS E NYALENDA MIGOSI JOB OLUOCH OLERO NI GITUDORE GI RIWRUOGE KAKA MANO MAR PLAN INTERNATIONAL ETIEGO JO APIKO EWI CHIKE APAYA, CHIENRO MAGETO DUOKO PINY MASICHE MAG APAYA.

INTERNATIONAL
NGUESSO 
JATEND PINY CONGO BRAZZAVILLE DENIS SASSOU NGUESO OYOMBO EYIERO MANE OBAG EPINYNO CHIENG JUMAPIL.
NGUESSO OYUDO ATAMALO 89 MAG OMBULU DUTO MANE OGO EYIERONO.
NGUESSO MAJA HIGNI 77 OSETAYO PINY CONGO BRAZZAVILLE KUOM HIGNI 37.
JAL MANE OLEROGO MACHIEGNI GUY BRICE OYUDO OMBULU ATAMALO 8.
KATA KAMANO BUY BRUCE NE OTHO E ODIOCHIENG’ MANE OBAGE TIERONO KALUWORE GI TUO MAR CORONA.


Created with an evaluation copy of Aspose.Words. To discover the full versions of our APIs please visit: https://products.aspose.com/words/